**Mórágy Község Önkormányzata Képviselő-testületének**

**12/2017. (XII. 29.) önkormányzati rendelete**

**a szociális ellátások helyi szabályozásáról szóló 2/2015.(II.25.) önkormányzati rendelet módosításáról**

Mórágy Község Önkormányzatának Képviselő-testülete Magyarország Alaptörvénye 32. cikk. (1) bekezdés a) meghatározott eredeti jogalkotói hatáskörben , a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 26. §-ban, 32. § (3) bekezdésében, 45. § (1) bekezdésében, 48. § (4) bekezdésében, , 62. § (2) bekezdésében, 92. § (1) bekezdésében és 132. § (4) bekezdésében kapott felhatalmazás alapján, a következőket rendeli el:

**1.§** A szociális igazgatás és szociális ellátás helyi szabályozásáról szóló 2/2015. (II. 25.) önkormányzati rendelet(továbbiakban: Rendelet) 8.§ (5) bekezdés helyébe a következő rendelkezés lép :

*8. § (5) Az e rendeletben meghatározott szociális hatáskörök gyakorlását Mórágy Község Önkormányzatának Képviselő-testülete*

 *Polgármesterre ruházza át:*

* + - *Lakhatási támogatás megállapítását,*
		- *Gyógyszertámogatás megállapítását,*
		- *Rendkívüli települési támogatás megállapítását,*
		- *Temetési támogatás megállapítását,*
		- *Köztemetés elrendelését*
		- *Házi segítségnyújtás megállapítását*
		- *Étkeztetés (szociális) megállapítását*

**2.§** A Rendelet 20.§(1)- (2) bekezdése helyébe a következő rendelkezés lép:

 ***20. § (1)*** *A személyes gondoskodás megállapítása iránti kérelmet a 19 § a) és 19. § b.) pontjában meghatározott ellátás esetén a polgármesterhez címezve, a 19. § c) pontjában meghatározott ellátások esetén a gondozási központ intézményvezetőjéhez címezve kell benyújtani.*

***(2)*** *Az ellátás iránti kérelemről 19. § a) és a 19.§. b) pontjában meghatározott ellátás esetén a polgármester, a 19. § c) pontjában meghatározott ellátások esetén a családsegítő központ intézményvezetője dönt.*

**3. §** A rendelet 21. § helyébe a következő rendelkezés lép :

 ***21. §*** *A szociális szolgáltatás után fizetendő térítési díjat havonta utólag, minden hónap 10. napjáig kell megfizetni az önkormányzat által kiküldött számla szerint postai csekken Mórágy Község Önkormányzat költségvetési számlájára.*

**4. §**  A rendelet 2018. január 1. napján lép hatályba.

**Mórágy, 2017. december 18.**

**Glöckner Henrik Bakó Józsefné**

 polgármester jegyző

A rendelet kihirdetésének napja: 2017. december 29.

 Bakó Józsefné

 jegyző